عيد ابت الجميل (او مهرجان الابت) Opet Festival هوا احتفال مصرى قديم كان بيتعمل كل سنه فى طيبه (الاقصر) فى عهد الدوله الحديثه و بعدها, و فيه كانت تماثيل آلهه ثالوث طيبه - امون وموت وابنهما خونسو - مخفيين عن الانظار جوا مراكبهم المقدسه فى موكب احتفالى كبير, من معبد آمون فى الكرنك, لمعبد الاقصر, فى رحله بتمتد لاكتر من كيلومترين, الطقس داه بيمثل لقاء امون رع من الكرنك مع امون الاقصر و تجديد الولاده هوا الموضوع الرئيسى فى احتفال الابت, و فى العاده بيتضمن احتفاليه لاعاده تتويج الملك كمان.

فى الاحتفالات الاولى من مهرجان الابت, كانت تماثيل الاله بتتاخد عبر طريق الكباش اللى بيربط بين المعبدين, و بتتوقف فى المعابد الصغيره اللى اتشيدت خصيصا فى طريقها. و المعابد الصغيره او الاضرحه كان ممكن تكون مليانه بالقرابين المهداه للآلهه انفسهم و للكهنه الحاضرين للطقوس كمان. و فى نهايه الاحتفالات فى معبد الاقصر, المراكب المقدسه بترجع مره تانيه الكرنك. و فى الاحتفالات المتاخره من تاريخ مصر, كان بينقل التماثيل من و الى الكرنك / الاقصر عن طريق المراكب فى النهر و مش عبر طريق الكباش البرى. و بيعقد احتفال ابت فى الشهر التانى من فصل اخت, و هوا موسم فيضان نهر النيل.

كمان كان بيبحر قارب ملكى كذلك مع مراكب الآلهه المقدسه, و كانت الطقوس معروفه بـ "غرفه الملك الالهى" بتعيد الاحتفال بتتويج الملك و بالتالى تؤكيد احقيته بالملك.

انشودة آمون تعني كلماتها
"لما تكون بالزورق مهيب المقدمة

إنك تبدو جميلا يا آمون رع والكل يمجدك

لأن البلاد كلها فى تحتفل بعيد ابنك البكر أول من أنجبت

يجدف ويبحر بك قدما ل حيث فيه أوبت

فياليتك تمنحه الخلود فى موقعك ملكا للأرضين وأن يكون هو ويبقى للأبد فى سلام

ويا ليتك تنعم عليه بحياة استقرار وسيادة تقره حاكم مصر

ويا ليتك تكافئه بملايين لا تحصى من الأعياد

فهو ابنك الحبيب اللى أجلسته على العرش"

لينكات برانيه
عيد الاوبيت